
	Ντοκιμαντέρ / Φύση 
	WEBTV ERTflix 



20:00  |   Τα Επαγγέλματα της Θάλασσας  (E)    

Ντοκιμαντέρ, που πραγματεύεται τη σχέση του Έλληνα με το υγρό στοιχείο. Η θάλασσα είναι ταυτισμένη με τη μοίρα του Έλληνα. Άρρηκτη, αλλά και τόσο παλαιά η σχέση του με το υγρό στοιχείο, χάνεται στα χρόνια της προϊστορίας και τον ακολουθεί από τότε ως κληρονομικό σύνδρομο. Πάλεψε με τη θάλασσα, πλούτισε, τη δόξασε αλλά και δοξάστηκε μαζί της, δίχως ποτέ αυτή η πάλη να χάσει τον επικό χαρακτήρα της. Όπως ειπώθηκε, η Ελλάδα δεν είναι μια στεριά που περιβάλλεται από θάλασσα, αλλά μια θάλασσα που περιβάλλει μια στεριά. Οι ελληνικές θάλασσες και το Αιγαίο ιδιαίτερα γαλούχησαν γενιές και γενιές Ελλήνων πάνω στα κύματά τους. Η μοίρα του τόπου μας στις κρίσιμες ιστορικές στιγμές, αλλά και στον καθημερινό ειρηνικό βίο, είναι στενά δεμένη με τη θάλασσα, το ταξίδι, την ξενιτειά, την περιπέτεια.


«Η καρδιά της θάλασσας» 
Eπεισόδιο: 5 

	Ντοκιμαντέρ 
	WEBTV 



21:00  |   Από Πέτρα και Χρόνο  (E)    (Αλλαγή Προγράμματος)

Σειρά ντοκιμαντέρ, που εξετάζει σπουδαίες ιστορικές και πολιτιστικές κοινότητες του παρελθόντος.
Χωριά βγαλμένα από το παρελθόν, έναν κόσμο χθεσινό μα και σημερινό συνάμα.
Μέρη με σημαντική ιστορική, φυσική, πνευματική κληρονομιά που ακόμα και σήμερα στέκουν ζωντανά στο πέρασμα των αιώνων.


«Ναύπακτος» 
Η εκπομπή παρουσιάζει την παραθαλάσσια πόλη του νομού Αιτωλοακαρνανίας, τη Ναύπακτο.
Κάτοικοι της περιοχής μιλούν για την ιστορική της παράδοση, τη στρατηγική, γεωγραφική της θέση, τους διάφορους κατακτητές της.
Σταθμός στην ιστορία της αποτελεί η «Ναυμαχία της Ναυπάκτου», μία από τις σημαντικότερες ναυμαχίες της Παγκόσμιας Ιστορίας. Σ’ αυτήν, συμμετείχε ο μετέπειτα διάσημος Ισπανός συγγραφέας Μιγκέλ Ντε Θερβάντες, έχασε το χέρι του και τοποθετήθηκε άγαλμα του στο λιμάνι της πόλης. Η αναβίωσή της αποτελεί σημαντικό γεγονός και ο εορτασμός της πραγματοποιείται με μεγαλοπρέπεια και με τη συμμετοχή ξένων προσκεκλημένων.
Ακολουθεί αναφορά στα σημαντικότερα αξιοθέατα της: το Ενετικό κάστρο που δεσπόζει στον λόφο με το πευκοδάσος, το λιμάνι της -σημείο αναφοράς- που συνδυάζει το παλιό με το καινούργιο.
Στη συνέχεια, περιηγούμαστε στο παλιό αρχοντικό της οικογένειας Μπότσαρη που έχει μετατραπεί σε ιδιωτικό Μουσείο, στο Μουσείο Φαρμάκη, στη Δημόσια Βιβλιοθήκη.
Ο αρχιτέκτονας και ζωγράφος Γιάννης Αρτινόπουλος, γεννημένος στη Ναύπακτο, περιγράφει τα παιδικά του χρόνια, την αγάπη του για τον τόπο καταγωγής του και τις ομορφιές του, ενώ παρουσιάζει πίνακες ζωγραφικής του με έντονα τα στοιχεία του σουρεαλισμού.
Παράλληλα, νέοι άνθρωποι μιλούν για τα επαγγέλματά τους και τις δυσκολίες τους.
Σ’ όλη τη διάρκεια της εκπομπής, προβάλλονται πλάνα της περιοχής, των αξιοθέατων, της φυσικής ομορφιάς, της νυχτερινής ζωής και διασκέδασης.


Παρουσίαση: Λευτέρης Ελευθεριάδης
Κείμενα-αφήγηση-παρουσίαση: Λευτέρης Ελευθεριάδης
Σκηνοθεσία-σενάριο: Ηλίας Ιωσηφίδης
Έρευνα: Κατερίνα Κωστάκου
Διεύθυνση φωτογραφίας: Ανδρέας Ζαχαράτος
Μουσική: Πλούταρχος Ρεμπούτσικας 

	Μουσικά / Συναυλία 
	WEBTV ERTflix 



21:30  |   Υπό το Φως της Πανσελήνου, στο Ενετικό Λιμάνι Ναυπάκτου με την Εθνική Συμφωνική Ορχήστρα της ΕΡΤ  (Z)   (Αλλαγή Προγράμματος)

Έτος παραγωγής: 2026
Μια ξεχωριστή μουσική εκδήλωση της Εθνικής Συμφωνικής Ορχήστρας της ΕΡΤ, υπό το φως της Πανσελήνου», η οποία μεταδίδεται απευθείας από το ενετικό λιμάνι της Ναυπάκτου. Το πρόγραμμα περιλαμβάνει αγαπημένα έργα των Bizet, Brahms, Cano, Charpentier, Dvořák, Lara, Massenet, Puccini, Strauss και Stolz. Σολίστ της βραδιάς είναι η Τζίνα Φωτεινοπούλου και τη μουσική διεύθυνση έχει ο Μύρωνας Μιχαηλίδης. Η συναυλία συνδυάζει το συμφωνικό και λυρικό ρεπερτόριο με το μοναδικό σκηνικό του ενετικού λιμανιού της Ναυπάκτου, στο πλαίσιο των πολιτιστικών εκδηλώσεων της αυγουστιάτικης πανσελήνου. 



	Ταινίες 
	WEBTV 



23:00  |   Φτηνά Τσιγάρα | Cosmos Greek Movies    

Έτος παραγωγής: 2000
Διάρκεια: 80' 
Ρομαντική κομεντί, παραγωγής 2000. Οι άδειοι δρόμοι της Αυγουστιάτικης Αθήνας είναι το ιδανικό σκηνικό για μια ερωτική ιστορία. Ο Νίκος (Ρένος Χαραλαμπίδης) είναι ένας νεαρός άνδρας που μπαίνει στη δύσκολη εφηβεία των 30 και βλέπει τον εαυτό του να αλλάζει. Προκαλεί τον κίνδυνο, αναζητά την περιπέτεια, γνωρίζει ακραίους τύπους, ενώ αυτό που πραγματικά ψάχνει (και τελικά βρίσκει) είναι ο έρωτας. Η Σοφία (Άννα Μαρία Παπαχαραλάμπους) είναι 25 χρονών, μοντέρνα και όμορφη. Δουλεύει στο χώρο της μόδας και έχει μια τυπική ζωή. Ο Νίκος κερδίζει την εμπιστοσύνη της, ξυπνώντας μέσα της, την ανάγκη να ανατρέψει τα πάντα στη ζωή της. Η περιπλάνησή τους στην άδεια Αθήνα θα τους φέρει όλο και πιο κοντά.


Παίζουν: Ρένος Χαραλαμπίδης, Άννα Μαρία Παπαχαραλάμπους, Μιχάλης Ιατρόπουλος, Κώστας Τσάκωνας, Άλκης Παναγιωτίδης, Μάνος Βακούσης, Τάκης Σπυριδάκης 
Σενάριο - Σκηνοθεσία: Ρένος Χαραλαμπίδης, Γιώργος Μπακόλας 

